MUNICIPIUL  TIMISOARA                                                                     
DIRECTIA DEZVOLTARE							
C.A.I.G.P.I.R.M.E. 	           
SC2021 – 3753/10.02.2021			 
  
RAPORT DE SPECIALITATE
Privind  aprobarea participării, în calitate de partener, a Municipiului Timişoara la proiectul “European Urban REgenerators Knowledge Alliance - EUREKA”, nr. 621709-EPP-1-2020-1-IT-EPPKA2-KA, finanțat în cadrul programului ERASMUS+ Acțiunea-cheie 2 (KA2) 

Având în vedere Referatul de aprobare al proiectului de hotărâre  al Primarului Municipiului Timișoara și Proiectul de hotărâre Privind  aprobarea participării, în calitate de partener, a Municipiului Timişoara la proiectul “European Urban REgenerators Knowledge Alliance - EUREKA”, nr. 621709-EPP-1-2020-1-IT-EPPKA2-KA, finanțat în cadrul programului ERASMUS+ Acțiunea-cheie 2 (KA2),
Facem următoarele precizări:

Universitatea Iuav di Venezia, Coordonatorul proiectului EUREKA, în luna august a anului 2020, a informat Municipiul Timișoara că EACEA - Agenția Executivă pentru Educație, Audiovizual și Cultură a aprobat proiectul “European Urban REgenerators Knowledge Alliance - EUREKA”, nr. 621709-EPP-1-2020-1-IT-EPPKA2-KA, finanțat în cadrul programului ERASMUS+ Acțiunea-cheie 2 (KA2) - Cooperare pentru inovare și schimb de bune practici. 
Proiectul are o durată de 36 de luni și se implementează în perioada 01.01.2021 - 31.12.2023.
Implementarea Proiectului se coordoneaza de către  liderul de proiect: UNIVERSITA IUAV DI VENEZIA(ITALIA),
 iar parteneri sunt:
ASOCIACION CULTURAL OPEN YOURKOLEKTIBOA(SPANIA)-ONG
MELTING PRO LEARNING SOCIETA COOPERATIVA (ITALIA)   – IMM 
LAMA DEVELOPMENT AND COOPERATION AGENCY SOCIETA COOPERATIVA (ITALIA)   – IMM
UNIVERSIDAD DE LA IGLESIA DE DEUSTO ENTIDAD RELIGIOSA (SPANIA) –Instituție de învățământ superior
TRANS EUROPE HALLES (SUEDIA) – ONG
UNIVERSITATEA DE VEST DIN TIMISOARA(ROMÂNIA) - Instituție de învățământ superior
ASOCIATIA CASA PLAI (ROMÂNIA) – ONG
MUNICIPIUL TIMIȘOARA(ROMÂNIA) - UAT
STICHTING HOGESCHOOL VAN AMSTERDAM (ȚĂRILE DE JOS) – Instituție de învățământ superior (TERTIARY LEVEL)
STICHTING P60 (ȚARILE DE JOS) – ONG

Obiectiv general al Proiectului: Dezvoltarea unui nou curriculum bazat pe colaborarea diferiților actori în procesele de regenerare urbană pentru a profesionaliza inovatorii urbani de mâine, printr-un mediu creativ și experimental în care să regândească în mod colaborativ schimbarea societății urbane, să învețe cum să implementeze un proces de planificare a co-creării, să permită o mai bună  implicare civică și o implicare reală a  comunităților în luarea deciziilor.

Obiectivele specifice pentru toți partenerii Proiectului sunt: 
· Dezvoltarea unui curriculum inovator, intersectorial și multidisciplinar, prin intermediul colaborării dintre partenerii internaționali ai proiectului și în alianță cu actorii interesați locali;
· Dezvoltarea unei abordări comune inovatoare privind  regenerarea urbană, bazată pe un proces de co-creare între universități, întreprinderi, autorități locale și organizații comunitare;
· Să ofere studenților abilități care să le permită să poată fi angajați la nivel internațional,  datorită unui sistem de mentorat internațional mai relevant pentru cerințele pieței muncii;
· Facilitarea schimbului și co-crearea unei cunoașteri europene comune privind inovația socială în procesele de regenerare urbană prin materiale de învățare online și o platformă comună.

Municipiul Timișoara va contribui la proiect cu experiența și bunele practici din alte proiecte relevante implementate cu succes și va fi implicat în următoarele activități: participarea la sesiunea de brainstorming despre curriculum, participarea la sesiuni de instruire/ cursuri, oferirea de informații teoretice și practice, primirea de masteranzi în stagiu, alte activități.
În WP 2 va contribui la activitățile de cercetare la nivel local.
În WP 3 Participă la consiliul de administrație cu 1 membru. Contribuie științific la dezvoltarea curriculumului. Participă la mobilitatea educațională din Veneția cu 2  formatori.
În WP4 va contribui la livrarea curriculumului în România, contribuind cu modulul de prezență (sarcina 4.3) și dezvoltarea Open Educational Resources (Resurse educaționale deschise produse pe tema managementului urban/ inovării sociale) (sarcina 4.4). Va participa la mobilitatea educațională din Timișoara cu 2 formatori, precum și la participa la activitățile de mentorat.
De asemenea, Municipiul Timișoara va contribui la toate activitățile de management a proiectului, la monitorizarea și calitatea activităților, va participa la întâlniri, va contribui la diseminarea  proiectului  la nivel național și internațional.

Perioada de implementare a Proiectului este: ianuarie 2021 – decembrie 2023.
Finanțare: Suma maximă a grantului este în cuantum de 997.805,00 EURO, în cadrul Programului Erasmus+, Acţiunea Cheie 2 (KA2), bugetul prevăzut pentru Municipiul Timișoara fiind de 38 660,00 EURO, după cum urmează:
	
	Distribuția grantului [EUR]

	Sprijin pentru implemetarea proiectului
	36.560,00

	Mobilitate educațională
 Costuri transport
	1.100,00

	Mobilitate educațională
Costuri diurnă
	1.000,00

	Total grant UE
	38.660,00



Bugetul prevăzut pentru Municipiul Timișoara este acoperit în întregime de Grant, Municipiul Timișoara neavând nici o contribuție financiară pentru realizarea activităților proiectului.
La data de 17.08.2020, Municipiul Timișoara a transmis scrisoarea de mandatare a Universității Iuav di Venezia, coordonator al proiectului, de acționa în numele Municipiului Timișoara, beneficiar al proiectului, în conformitate cu Acordul de grant, scrisoarea de mandat făcând parte integrantă din acest Acord.
Acordul de grant a fost semnat între EACEA și Universita Iuav di Venezia la data de 16.10.2020.
Coordonatorul proiectului, Universitatea Iuav di Venezia, prin adresa înregistrată la Primăria Municipiului Timișoara cu nr. CDD2021-113/08.02.2021,  ne-a transmis Acordul de grant cu anexele sale, precum și Acordul de parteneriat în vederea semnării de către reprezentantul legal al Municipiului Timișoara.

În conformitate cu art. 129 alin. 2 lit. b) și lit. e), alin. 4 lit. f) și alin. 9 lit. a) din Ordonanța de Urgență nr. 57/2019 privind Codul administrativ, cu modificările şi completările ulterioare, Consiliul Local al Municipiului Timişoara, în exercitarea atribuțiilor privind cooperarea interinstituțională pe plan intern și extern, hotărăşte, în condiţiile legii, cooperarea sau asocierea cu persoane juridice române sau străine, în vederea finanţării şi realizării în comun a unor acţiuni, lucrări, servicii sau proiecte de interes public local.
 În concluzie,  

PROPUNEM:
- aprobarea participării Municipiului Timişoara, în calitate de partener, în cadrul proiectului “European Urban REgenerators Knowledge Alliance - EUREKA”, nr. 621709-EPP-1-2020-1-IT-EPPKA2-KA, finanțat în cadrul programului ERASMUS+, Acțiunea-cheie 2 (KA2). Proiectul are o durată de 36 de luni, începând din 01.01.2021, iar bugetul prevăzut pentru Municipul Timișoara este de 38.660 EUR, finanțarea fiind acoperită 100% din grant;
- împuternicirea Primarului Municipiului Timişoara să semneze Acordul de parteneriat încheiat între Muncipiul Timișoara și Universita Iuav di Venezia, prevăzut în Anexa 1  care va face parte integrantă din hotărârea de consiliu local, precum și orice alte documente necesare pentru implementarea proiectului;

Având în vedere prevederile legale expuse în prezentul raport, apreciem că Proiectul de hotărâre privind aprobarea participării, în calitate de partener, a Municipiului Timişoara la proiectul “European Urban REgenerators Knowledge Alliance - EUREKA”, nr. 621709-EPP-1-2020-1-IT-EPPKA2-KA, finanțat în cadrul programului ERASMUS+ Acțiunea-cheie 2 (KA2) îndeplinește condițiile pentru a fi supus dezbaterii și aprobării plenului consiliului local. 

